Singapūro uostas

Singapūro uostas – įvairių laivų aptarnavimui skirtų įrengimų ir terminalų, esančių Singapūre visuma. Vertinant bendrai, tai vienas aktyviausių uostų pasaulyje tiek pagal bendrą krovinių svorį, tiek ir TEU konteinerių kiekį. Tik nedidelė krovinių dalis yra skirta paties Singapūro rinkai, nes daugelis aplinkinių šalių pervežimo kompanijų šiuo uostu naudojasi kaip tarpine stotele krovinių perkrovimui į didesnius, tolimesniems pervežimams skirtus laivus. Singapūro uostas turi reguliarias jungtis su daugiau nei 600 kitų pasaulio uostų ir yra viena pagrindinių šalies ekonomikos ašių.Lin Sien Chia, Mark S. K. Goh, Jose L. Tongzon. Southeast Asian Regional Port Development: A Comparative Analysis. Institute of Southeast Asian Studies, 2003, p. 31–32

 Istorija 
Uosto istorija siekia 1819 m., tačiau dabartinė jo struktūra oficialiai įkurta 1964 m. valstybės iniciatyva. Iki 1997 m. spalio mėn. visas uostas buvo privatizuotas. Per visą istoriją jis sparčiai augo, yra nuolat atnaujinamas, plečiama infrastruktūra, statomi sandėliai, diegiamos naujausios technologijos. 2010 m. duomenimis, uostas aptarnavo beveik 28,5 mln. konteinerių arba daugiau nei 500 mln. tonų krovinių ir buvo antroje vietoje po Šanchajaus uosto. AAPA World Port Rankings 2010

 Galerija 

800px|thumb|center|Singapūro uosto panorama.

 Šaltiniai 

 Nuorodos 
 Uosto administracijos puslapis

Kategorija:Uostai
Kategorija:Singapūras